Адыгэмэ яфитыныгъэ егъэжьэн купым Истамбыл мырэзэныгъэ-зэхахьэ щыригъэкIокIыгъ

Тыркуем щылажьэрэ Адыгэ купэу ""Адыгэмэ яфитыныгъэ егъэжьэн" зыфиIорэм Iоныгъом и 21-м Истамбыл дэт Урыс лIыкIохэр зычIэс уным ипашъхьэ мырэзэныгъэ-зэхахьэ щыригъэкIокIыгъ. А зэхахьэр Урыс-Адыгэ заор зэраухыгъэр илъэс 150 зэрэхъугъэм, 2014 илъэсым рагъэкIокIырэ зэфэшъхьэф зэхахьэм ащыщ. Джащ фэдэу ИА Натпресс къетхы. 

Мы Iофым купэу хэлэжьагъэхэр джурналистхэм ыкIи цIыфхэм апашъхьэ къыщаIуагъ, Урыс империем Адыгэмэ лъэпкъ гъэкIодэу къаришIагъэр Урысие Федерацием зэрищтэн фаер. 

Купым исайт (ozgurcerkes.com ) зэритымкIэ ащ фэдэ мырэзэныгъэ-зэхахьэ гъэрекIо жъоныгъуакIэм и 2I-м, 2013 илъэсым апэдэдэу рагъэкIокIыгъагъ. А мафэм къыщегъэжьагъэу илъэсрэ ныкъорэ хъугъэу мазэ къэс ащ фэдэ мырэзэныгъэ-зэхахьэ рагъэкIокIы.

(с) http://tuapsepress.com/